**Petak, 14. oktobar 2011.**

**DOGOVOR O BOLJOJ SARADNJI CIVILNOG SEKTORA I MINISTARSTVA**

**U OBLASTI POLITIKE ŽIVOTNE SREDINE**

**Beograd** - Neophodnost formiranja organizacione jedinice, odnosno tima u okviru Ministarstva životne sredine, rudarstva i prostornog planiranja za izgradnju saradnje sa organizacijama civilnog društva jedan je od ključnih zaključaka o kojima su se dogovorili učesnici panela koji je u okviru drugog dana Međunarodnog sajma životne sredine organizovala Zelena inicijativa.

Ivica Radović, državni sekretar u Ministarstvu životne sredine, rudarstva i prostornog planiranja i Aleksandar Vesić, pomoćnik ministra, dele mišljenje sa predstavnicima Zelene inicijative, mreže 22 organizacije građanskog društva, da je neophodno da se sastanci sa osobom zaduženom u ime resornog ministarstva za komunikaciju sa organizacijama civilnog društva održavaju redovno, odnosno kvartalno, kao i da je potrebno da komunikacija bude horizontalna i vertikalna, odnosno da obuhvati institucije na lokalnom i nacionalnom nivou.

Učesnici panela, kao i prisutni predstavnici organizacija civilnog društva koji deluju u oblasti zaštite životne sredine, složili su se da saradnja resornog ministarstva i civilnog sektora mora biti efikasnija, održivija i kontinuriana, kao i da Memorandum o saradnji koji je Ministarstvo životne sredine, rudarstva i prostornog planiranja potpisalo sa 112 organizacija građanskog društva mora biti efikasniji u primeni.

Kao naznačajniji rezultat panela, dogovreno je da prvi sledeći korak bude sastanak Tanje Petrović iz Mladih istraživača Srbije i Verice Ćurčić - Pantelić, samostalne savetnice u Ministarstvu životne sredine, rudarstva i prostornog planiranja koje će zajednički raditi na razradi predloženih mehanizama za unapredjenje saradnje.

Pored organizacije panela o unapređenju saradnje civilnog sektora sa institucijama na lokalnom i

nacionalnom nivou, na danas završenom „Ekoferu“ Zelena inicijativa je dobila podršku približno 300 građana/ki za inicijativu da u saradnji sa Fondrom za zaštitu životne sredine doprinese poboljšanju uslova i legalizaciji rada individualnih sakupljača sekundarnih sirovina. U okviru šesnaestomesečnog projekta koji će realizovati u saradnji sa Institutom za održive zajednice (ISC) i finansijsku podršku Američke agencije za međunarodni razvoj (USAID), Zelena inicijativa će nastojati i da obezbedi povećano učešće svih relevantnih aktera u oblasti prikupljanja reciklažnih sirovina sa posebnim akcentom na povezivanju građana/ki i reciklažnog biznisa i podsticanju primarne selekcije otpada.

Za više informacija, kontaktirajte Dragicu Lazić, PR koordinatora Zelene inicijative, mob.063 897 4214.